**LEGOLAND® Billund Nyhed 2016**

Med 85 mio. kroner bliver 2016 det største investeringsår i LEGOLAND® parkens historie. Med et nyt NINJAGO område i parken og 24 NINJAGO tematiserede hotelværelser på Hotel LEGOLAND indtager én af de mest elskede LEGO produktlinjer for alvor LEGOLAND i Billund.

Den absolut største nyhed er forlystelsen NINJAGO The Ride, som på helt unik vis bringer NINJAGO universet til live i en forrygende 4D forlystelse. Her danner en helt ny teknologi, hvor gæsterne skal bruge deres egne ninjabevægelser til at bekæmpe NINJAGO’s skurke, rammen for den ultimative NINJAGO oplevelse. Den første af sin slags i verden!

**FAKTA OM NINJAGO - NINJALAND**

**LEGO® NINJAGOTM - Ninjaland**

* Størrelse: 5100m2
* Placering: Bag DUPLO® Land
* Indeholder to indendørs forlystelser og tre udendørsaktiviteter, en shop og en madbod

**LEGO® NINJAGOTM - The Ride:**

* Areal: 1200 m2
* **En verdensnyhed:** NINJAGO - The Ride er en kørende 4D forlystelse, hvor gæsterne skal lære at mestre elementerne jord, ild, lyn og is for at bekæmpe NINJAGO skurkene. Ved hjælp af en helt ny teknologi kaldet ”hand gesture”, er det muligt at gøre gæsternes egne bevægelser til ninjakræfter, der bliver projekteret op på enorme 3D skærme på turen gennem NINJAGO – The Ride. På den måde bliver gæsterne aktive medspillere i selve forlystelsen
* Gæsterne bliver udsat for både varme, kulde, vind og vand på deres tur gennem NINJAGO – The Ride
* Den største 3D-skærm i NINJAGO – The Ride er 4X13 meter, det svarer til et 1000” fjernsyn
* Kapacitet: 1000-1200 gæster i timen
* Størrelse: 122 meter lang og en tur tager 3,5 minutter
* NINJAGO – The Ride er udviklet af det canadiske firma Triotech, der er en af verdens førende producenter og udviklere af blandt andet 4D-forlystelser
* Alle kan prøve forlystelsen, men børn under 110 cm skal følges med en voksen
* Køsystemet til NINJAGO – The Ride er fyldt med LEGO oplevelser og detaljer, der er med til at gøre ventetiden sjovere

**Lloyds Laserlabyrint:**

* Areal: To laserlabyrinter af hver 10 meter
* Gæsterne skal på tid smyge sig gennem den mørke tunnel og ramme så få af de i alt 30 grønne laserstråler som muligt
* Laserstrålerne bliver brudt ved berøring og gør det derved muligt at tælle point
* Fra køsystemet til NINJAGO – The Ride kan man se ind i Lloyds laser labyrint og lure tricks fra de andre gæster

**Udendørs aktiviteter:**

**Jays Reaktionstræning**

* Tre interaktive reaktionsspil, hvor gæsterne kan øve deres hurtighed.
* Så hurtigt som muligt skal gæsterne ramme og slukke hver af de 12 blinkende knapper, der sidder i en speciallavet ramme

**Coles Klatrevæg**

* En 12 meter lang klatrevæg udformet som en klippeside
* Farvede klatregreb lyser op undervejs og hjælper gæsterne til at vælge det ”rigtige” greb og følge bestemte ruter. Grebene udløser desuden forskellige lyde

**Kais Spinnere og LEGO byggeaktivitet**

* Midt i området kan børnene hoppe op på 5 spinnere og dreje rundt som lynhurtige ninjaer og bygge med LEGO klodser ved foden af et over tre meter højt LEGO bygget bjerg

**LEGO modeller:**

* Der er brugt 1,5 tons LEGO klodser i området. Det svarer til 727.000 LEGO klodser
* Det har taget 7000 timer at bygge LEGO modellerne
* Alle de kendte karakterer fra NINJAGO universet kan findes i området i form af 100 cm høje LEGO figurer

**NINJAGO værelser på Hotel LEGOLAND**

* Hotel LEGOLAND Billund er den første LEGOLAND park med LEGO NINJAGO tematiserede hotelværelser
* Der er 24 værelser i alt. Der kan bo to børn og to voksne på alle værelser
* Værelserne åbner til sæson 2016